SKRAĆENI IZVJEŠTAJ SASTANKA s Pravnom službom Grada 06. travnja 2022.

U srijedu, 06. travnja 2022. u 11h gospodin Milivoj Hekman i ja sastali smo u njegovom uredu u Banovini, a povodom pravnog savjetovanja vezano uz određene članke Poslovnika oko kojih su članovi Vijeća imali dvojbe, te smo u sklopu sastanka još razgovarali o proceduri vezanoj uz prelazak MKC-a iz ustanove u javnu ustanovu; o proceduri izmjena i dopuna Statuta i ostalih pravnih akata te proceduri vezanoj uz molbu odnosno zahtjev za novo zaposlenje galerijskog tehničara.

Za prelazak MKC-a iz ustanove u javnu ustanovu potrebno je čekati novu uspostavu vlasti. Gospodin Hekman ljubazno je podijelio svoje mišljenje i službene komentare Grada vezano uz aktualni Prijedlog Zakona o kulturnim vijećima i financiranju javnih potreba u kulturi. S obzirom na ovaj proces i trenutnu situaciju u Gradu, složili smo se da bi izmjene i/ili dopune Statuta i drugih vezanih dokumenata trebali donositi u skladu s donošenjem novog Zakona. Ukoliko bude postojala potreba da se određene izmjene naprave i ranije, gospodin Hekman stavio nam se na raspolaganje, te je uspostavljena komunikacija i dogovorena kontinuirana suradnja vezano uz sva pravna pitanja.

Vezano uz proceduru otvaranja novog radnog mjesta za galerijskog tehničara, gospodin Hekman objasnio je da takvo mjesto treba tražiti ravnatelj upućivanjem službenog Dopisa gospodinu Mariu Negotiću, pročelniku odjela za društvene djelatnosti, uz pismo podrške Upravnog vijeća.

Napomena: Po sastanku Poslovnik je usklađen prema preporukama gospodina Milivoja Hekmana i još jednom poslan na finalno pregledavanje prije nego je dostavljen članovima na glasanje.

Sunčica Fradelić